หากจะพูดถึงร้าน Swensen's นิวคุงก็คงจะไม่ต้องบอกเพื่อนๆแล้วละมั้งว่าเค้าขายอะไร เพราะร้านนี้เค้าโด่งดังในเรื่องการขายไอศครีมมากๆ 
โดยร้านสาขาที่นิวคุงไปกินวันนี้เป็นสาขาของห้าง อิมพีเรียลสำโรง เป็นร้านที่ตั้งอยู่ชั้น 1 ใกล้กับทางเข้าหน้าห้างและอยู่ข้างร้านชาบูชิเลย หาร้านได้ไม่ยาก
ร้านจะกว้างและสะอาดดี ที่นั่งฝั่งด้านในจะโดนแดดเต็มๆ แม้ว่าจะมีมู่ลี่บังแดดแล้วแต่ก็ยังมีไอร้อนอยู่บ้าน พนักงานเยอะ คนเยอะคึกคัก

ที่ร้านนั้นจะเน้นขายไอศครีมเป็นหลัก โดยไอศครีมนั้นจะเป็นรสชาติแบบพรีเมี่ยม เนื้อหนาแน่น ละลายช้า (ไม่เหมือนกับไอศครีมไผ่ทองหรือลูกเสือบ้านเรานะ 555+)
โดยจะมีเมนูให้เลือกกินกันหลากสีสันและหลากหลาย แต่ละเมนูก็จะมีพวก Topping ที่จับคู่กันต่างกันออกไป
ราคาต่อถ้วยก็จะเริ่มที่ราวๆ 69-79 บาท และทางร้านมักจะมีโปรโมชั่นประจำฤดูกาลอีกด้วย

วันนี้นิวคุงสั่งกินเป็นเมนู ฟองดู เฟอร์ทู ครับ
ในเซ็ตมันจะมีตัวช๊อกโกแล๊ตละลาย ไว้จุ่มกินกับผลไม้ที่ประกอบด้วยกล้วยและแคนตาลูป และมีไอศครีมขนาดลูกกลางค่อนไปทางเล็ก 4 ลูกครับ
ทีเด็ดของชุดนี้จะเป็นตัวช๊อกโกแล๊ตร้อน (ช๊อกโกแล๊ตลาวา) ที่มีรสหวานเข้มได้รสช๊อคเต็มๆ เอาผลไม้สดจุ่มกินรอจนเย็นและเอาไปกินคู่กับไอศครีมนั้น จะได้รสหวานสดชื่นตัดกับรสหวานเข้ม เย็นๆอร่อยได้อย่างเต็มคำเลย
ส่วนไอศครีมที่สั่งมา 4 รสชาตินั้น เริ่มด้วยรสชาติตามฤดูกาลคือรสมะม่วงและเชอร์เบ็ตมะม่อง รสมะม่วงนั้นจะเป็นรสหวานอ่อนๆ ได้รสมะม่วง กินได้เรื่อยๆ ส่วนตัวเชอร์เบ็ตมะม่วง เป็นรสหวานมะม่วงสุกเข้มมีเนื้ออยู่ด้านใน กินแล้วอร่อยฟินปากมาก
อีก 2 รสชาติจะเป็นรสช๊อคโกแล๊ต คือมิดไนท์บราวนี่ย์ กับ ร๊อคกีโรด จะมีรสคล้ายๆกันคือรสหวานเข้ม แต่ตัวมิดไนท์นั้นจะได้รสบราวนี่ย์ด้านในเข้มกว่า และร๊อคกี้โรดจะกินแล้วหนึบหนับกว่าครับ

สรุปโดยรวม (เต็ม 10)
ให้ 9 คะแนนครับ ชอบชุดเมนูนี้ ส่วนตัวแล้วคิดว่าคุ้มค่า กินได้เพลินๆเลยสำหรับถ้วยนี้

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  26 / 3 / 57
